 June 12: Àjọ eléto ìdìbò gbọdọ kéde MKO Abiola bí ààrẹ Nigeria NADECO tún pè fún ìdápada ètò ìjọba awa ara wá nítori pe ètò ìjọba to ń lọ lọwa yìí jẹ ti ìjọba ọlọgún, èyí ti ó gbé àgbára fún ìjọba àpapọ. Sáájú àsìkò yìí ni gbogbo ìhà Iwọ-òòrun -Guusu Nàíjíríà ti rí June 12 gẹgẹ bíì ayájọ ọjọ ìjọba àwa arawa, tí wọn si n ṣe ajọyọ rẹ. Sùgbọn lẹyìn ọpọlọpọ atótónú láti ọdọ àwọn ọmọ Nàìjíríà, ààrẹ Muhammadu Buhari, lọdun tó kọja kéde pé Nàìjíríà yóò ma ya June 12 sọtọ, láti fi ṣe àyájọ ọjọ ìjọba àwa ara wa, bákan náà ni ile ìgbìmọ aṣofin jan abádofin náà lóntẹ. Ààrẹ Buhari tún fún Abiola ati ẹbi rẹ ni àmi ẹyẹ ní Abuja, tí ìjọba tún tọrọ àforíjìn lọwọ ẹbí Abiọla lórí ìjájkulẹ June 12. Kí ni ìdí ti June 12 fi ṣe pàtàkì sí ẹkùn Iwọ-òòrun Guusu Nàíjíríà: Ní ọjọ Kejila oṣù Kẹfa ọdun 1993, ní ẹyá Yoruba gbà pé, ìjọba awa ara wa wọle tọ wa ni Naijiria, lẹyìn ìdìbò ti wọn gbàgbọ pé kò ni ẹja ń bakan, nínú ìtàn orílẹ ede Nàìjíríà. Moshood Kashimawo Abiola jáde láti di ààrẹ orilẹ-èdè Naijírìa, ti Bahir Tofa náà si ta ko o latinu ẹgbẹ oselu miran, Abiola ri ìbò tó pọ láti ìhà Arewa, bákan náà ní wọn dibo fun ni iha Iwọ-òòrun Guusu nítori pe ó jẹ Yoruba. Eyìn o rẹyin, Abiola ti léwáju ninu ìdìbò náà ní ìpínlẹ Mọkandínlógun nígbà ti Tofa bori ibo ní ìpínlẹ mọkanla, Sùgbọn ààrẹ ológun nigbà náà, Ọgágun Ibrahim Babangida wọgile ìdìbò náà, kí wọn to ka èsì ìdìbò naa tan. June 12 declaration: Àjọ eléto ìdìbò gbọdọ kéde MKO Abiola bí ààrẹ Nigeria Lẹyìn èyí, ní wọn mu Abiola si atimọle tí ọpọ ọmọ Nàìjíríà sì gba ìgboro láti fẹhonu han ní ìpínlẹ Eko àti Abuja pé kí wọn fi Abiola silẹ lẹwọn nítori pé wọn ni ìgbàgbọ pé òun ló jáwe olúbori nínú ìdìbò náà. Ní ọjọ keje oṣù keje ọdún 1998 tí ó yẹ ki Abiola jáde kúrò lẹwọn ni òkìkí ikú rẹ kan, èyí tún fa ìfẹhonu hàn míràn. Láti ìgbà yìí ní àwọn ènìyàn ti ya June 12 sọtọ láti máafi ṣe àyájọ ìjọba àwa ara wa. Àwọn iròyin tì ẹ leè ní ìfẹ síí: Ó dàbi ẹni pé ìgbésẹ ààrẹ Buhari kò ti tó, Kini NADECO tún fẹ? Nígbà ti BBC Yoruba bá àkọwé gbogbo-gboo fún àgbájọpọ ẹgbẹ àwọn to ń ja fun ìjọba awa ara wa NADECO, Ayo Opadoku nsọrọ, o sàlàyé pé, ìgbẹṣẹ ààrẹ ko tíì kún ojú òṣùwọn to ǹkan ti àwọn ń fẹ. Ayo Ọpadokun ni, ó ti pẹ ti àwọn ti ń bèèrè fun JUne 12 gẹgẹ bi àyájọ ọjọ ìjọba awa ara wa, nítori pe ọjọ náà ni gbogbo Nàìjíríà gbà pé ìdìbò àwọn ló gbé Abiola wọle. O ní ìjọba olọgun ló de, to ba gbogbo ètò ìṣèjọba Nàìjíríà jẹ gẹgẹ bi ìlàna ìwé ofin, nítori pe ẹyàmẹya ló pa Nàìjíríà pọ, kìí ṣe ẹyà kan náà. Kò yẹ ki ìjọba àpàpọ lágbára lóri ìjọbá ìpínlẹ nígbà ti wọn dé, èyí si ni ó gba àgbà lọwọ àwọn gómìnà ìpínlẹ, àti pé ìjọba kò ti ṣe òun ti ó tọ, ti wọn ò bá pàdà sí ìgbà ti àwọn gómìnà ìpínlẹ ba ní akoso ohun to tọ si wọn, láti fí mú ìdàgbàsóke bá ìpínlẹ wọn láì kọkọ lọ si Abuja. Nǹkan ti NADECO ń bèèrè fún: : Ààrẹ orílẹ-èdè Nàìjíríà Muhammadu Buhari ti buwọlu àbádofin láti sọ June 12 di àyájọ ọjọ ìjọba àwa ara wa lórilẹ-èdè Nàìjíríà. 